Nordjyllands Politi beder indtrængende folk om at blive indendørs i Aalborg. Vores reporter på stedet, Mette Svenningsen, oplyser om store problemer i forbindelse med stormen. - Afrevne tagsten flyver rundt, og på Nytorv er der sprunget flere ruder. Pariserhjulet og juletræet blafrer, siger Mette Svenningsen. Prinsensgade i Aalborg afspærres lige nu i begge retninger. Der er en mur der er ved at vælte. Meldingen er klar: Lad være med at gå ud og se, hvad der sker, uanset hvor fristende det end måtte være. Det kan være livsfarligt, oplyser Peter Reinau ved Beredskabscenter Aalborg.

Opsummering:
Prinsensgade er spærret, fordi en mur er ved at vælte. Del af havnebassin er knækket, der flyver tagsten og pariserhjulet blafrer.